10.12.2008 Jurnalul Oficial al Uniunii Europene L 331/19 DECIZIA COMISIEI din 9 decembrie 2008 de modificare a Deciziei 2008/798/CE [notificată cu numărul C(2008) 8197] (Text cu relevanță pentru SEE) (2008/921/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 178/2002 al Parla- mentului European și al Consiliului din 28 ianuarie 2002 de stabilire a principiilor și a cerințelor generale ale legislaţiei alimentare, de instituire a Autorităţii Europene pentru Siguranța Alimentară şi de stabilire a procedurilor în domeniul siguranţei produselor alimentare (), în special articolul 53 alineatul (1) litera (b), întrucât: (1)  Articolul 53 din Regulamentul (CE) nr. 178/2002 prevede posibilitatea adoptării de măsuri comunitare de urgență adecvate privind produsele alimentare şi hrana pentru animale importate dintr-o țară terţă, în scopul de a proteja sănătatea oamenilor, sănătatea animală sau mediul, în cazul în care riscul nu se poate contracara în mod satisfăcător prin măsurile luate individual de către statele membre. (2) S-au constatat niveluri ridicate de melamină în laptele pentru sugari, precum și în alte produse lactate din China. Melamina este un intermediar chimic folosit la fabricarea rășinilor aminice şi a materialelor plastice și se foloseşte ca monomer şi ca aditiv pentru materiale plastice. Prezenţa unor niveluri ridicate de melamină în produsele alimentare poate avea efecte foarte grave asupra sănătății. (3) Pentru a contracara riscul pentru sănătate care ar putea decurge din expunerea la melamina din hrana pentru animale  şi  din  produsele  alimentare,  Decizia 2008/798/CE a Comisiei de impunere a unor condiții speciale de reglementare a importurilor de produse care conțţin lapte sau produse din lapte originare sau expediate din China și de abrogare a Deciziei Comisiei 2008/757|CE prevede interzicerea importului în Comu- nitate de produse care conțin lapte sau de produse lactate destinate alimentației speciale a sugarilor și a copiilor de vârstă mică și solicită statelor membre să realizeze controale sistematice ale importurilor de alte tipuri de hrană pentru animale şi de produse alimentare care conțin lapte sau de produse lactate. De asemenea, decizia solicită statelor membre să retragă de pe piață orice produs de acest gen referitor la care s-a constatat că are un conținut de melamină mai mare de 2,5 mg/kg de produs. () JOL31, 122002, p. 1. ( Potrivit informațiilor transmise de statele membre prin intermediul Sistemului de alertă rapidă pentru alimente şi hrana pentru animale, s-a constatat recent un nivel ridicat de melamină şși în produsele care conțin soia sau în produsele pe bază de soia importate din China. De asemenea, s-a constatat prezența melaminei în bicar- bonatul de amoniu, care este folosit în industria alimentară drept agent de afânare. Prin urmare, este necesar să se extindă măsurile prevăzute în Decizia 2008/798JCE a Comisiei și în cazul acestor produse. (5)  Măsurile prevăzute în prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Decizia 2008/798/CE se modifică după cum urmează: 1. La articolul 2, alineatul (1) se înlocuieşte cu următorul text: „Statele membre interzic importul în Comunitate de produse care conţin lapte, de produse lactate, de soia sau de produse pe bază de soia destinate alimentației speciale a sugarilor și a copiilor de vârstă mică, în sensul Directivei 89/398/CEE a Consiliului privind produsele alimentare destinate unei alimentații speciale, originare sau expediate din China. De asemenea, statele membre se asigură că orice produs de acest tip detectat pe piață, după intrarea în vigoare a prezentei decizii, este retras și distrus de îndată.” 2. La articolul 2, alineatul (2) se înlocuieşte cu următorul text: „Statele membre efectuează verificări ale documentelor, iden- tității, precum şi controale fizice, inclusiv analize de laborator asupra tuturor loturilor originare sau expediate din China de bicarbonat de amoniu destinat produselor alimentare şi hranei animalelor, precum şi de produse alimentare și de hrană pentru animale care conțin lapte, produse lactate, soia sau produse pe bază de soia. Statele membre pot efectua controale aleatorii înainte de importarea altor produse pentru hrana animalelor și produse alimentare cu un conţinut ridicat de proteine, originare din China.